༄༅། །
ཐུབ་བསྟན་གླིང་བཞིའི་ཁྱོན་ལ་མཁྱེན་དཔྱོད་ཀྱི་འཁོར་ལོས་སྒྱུར་བ་འཇིགས་བྲལ་ཆོས་
ཀྱི་རྒྱལ་པོ་མཆོག་གི་ཞབས་སྟེགས་གསེར་ཁྲིའི་ཉེ་དྲུང་དུ། གུས་པས་བཏུད་དེ་ཞུ་
གསོལ། ཇི་ལྟར་དབང་པོའི་ཏོག་ལ་སོགས་པར་བྱང་ཆུབ་ཀྱང་དགའ་ལྡན་ནས་འཕོ་
བ་ལ་སོགས་པའི་སྒྱུ་འཕྲུལ་མངོན་པར་འདུ་མཛད་པ་བཞིན་དུ། སྐྱེ་འགག་སྤྲོས་པ་
ཐམས་ཅད་དང་བྲལ་བའི་དེ་ཁོ་ན་ཉིད་མངོན་དུ་མཛད་ཀྱང་། དཔག་བསམ་གྱི་ཤིང་
དང་ཡིད་བཞིན་གྱི་ནོར་བུའི་དཔལ་ལྟར་སྨོན་ལམ་དང་སྙིང་རྗེའི་གཞན་དབང་འཇིག་རྟེན་
ན་ཡང་དག་པའི་འབྱོར་པ་སྤེལ་བར་སྣང་བའི་གསང་གསུམ་ཕྱོགས་ཐམས་ཅད་ལས་
རྣམ་པར་རྒྱལ་བའི་ཆོས་ཀྱི་ཁྲི་ཆེན་པོར་འཚོ་ཞིང་གཞེས་ཏེ། བློ་བཟང་རྒྱལ་བ་གཉིས་
161

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

པའི་མཆོག་བསྟན་ཚངས་དབང་གཙུག་གི་བཻཌཱུརྱ་དམ་པའི་ཚུལ་དགུས་བྱི་དོར་ལྷག་
པར་མཛད་པ་ནས། རྗེས་བརྩེས་གཟིགས་པའི་བཀའ་གླེགས་ཕྱག་རྒྱའི་རེ་ཁཱ་མ་
ཉམས་པ་བསྩལ་འབྱོར་མོས་འདུན་བཀའ་དྲིན་རྒྱས་པའི་བདུད་རྩིའི་སྙིང་གི་བུམ་པ་གང་
བར་གྱུར། གྲུབ་རིགས་ཀྱི་རྗེས་སུ་སློབ་པའི་དགེ་སྦྱོང་ལྟར་སྣང་བ། ཀུན་རྨོངས་གདོང་
གི་རི་མོ་ཉིན་བཞིན་འཕེལ་བའི་རྣམ་དཔྱོད་རྒན་པོའི་ལང་ཚོ་ལཅོ་འདྲིའང་། ལྷག་བསམ་
གྱི་འཁར་བར་འཆེལ་ཏེ་རིས་མེད་བསྟན་ལ་གུས་པའི་ངང་ཚུལ་གཞོན་ནུའི་དཔལ་དང་
མཚུངས་པར་མཆིས། མཚམས་ཀྱི་ཞུ་མཆིད། འབྱུང་འགྱུར་གྱི་ཆར་ཡང་ ར་ཡང་། སྔ་ན་
མེད་པའི་ཟབ་མོའིལྟ་བ་དང་ཡང་དག་པའི་སྤྱོད་པ་ཟུང་དུ་འཇུག་པས་བསྟན་པ་ཉིན་མོར་
མཛད་དེ། ཡོན་ཏན་དཔག་མེད་ཞིང་གི་མགོན་པོའི་གསང་གསུམ་མི་ཟད་པ་རྒྱན་གྱི་
འཁོར་ལོ་དང་རོ་མཉམ་གཞོམ་གཞིག་བྲལ་བའི་ཞབས་ཟུང་རྡོ་རྗེའི་མདུད་པ་མི་འཇིགས་
གདོང་ལྔའི་ཁྲི་ལ་རབ་ཏུ་བཀོད་པ་ནས། འདིར་ཡང་ཐུགས་བརྩེའི་ཤིང་རྟས་དྲངས་
གསུང་སྐྱེས་ཟླ་བའི་བསིལ་ཟེར་འཁོར་ཡུག་ཏུ་རྒྱུ་བས་མོས་བློ་ཀུན་དའི་དགའ་ཚལ་
བཤད་པར་ཅི་གནང་། ཞེས་ཞུ་ཡིག་གི་པདྨོ་ལ་སྤྱན་ཟུར་གྱི་བུང་བ་ཡུད་ཙམ་གཡོ་
བར་ཞུ་མཚོན་སྲབ་འཇམ་ཡང་བའི་ལྟ་གོས་ཀྱིས་ལྕིབས་ཏེ་དཔལ་སྤུངས་ཀྱི་གདན་ས་
ནས་ཆོས་སྨྲ་བའི་གཡར་ཁྲལ་འཚལ་བ་ སོགས།
དེ་བས་བསྡུ་ན།